โลก แหล่งกำเนิดแห่งความงามเหนือจินตนาการ และความอัศจรรย์อันสุดหยั่งถึง
ไร้ซึ่งเหตุผล จนเกินควบคุม
ดาวดวงนี้เย้ยหยันพลังคำพูดอันอ่อนด้อยของเรา
ใช่ หากอยากเข้าใจความยิ่งใหญ่ ของโลกใบนี้อย่างแท้จริง
บางครั้งก็ต้องลบหลู่
จงมองดูผู้ลบหลู่
ตัวตนของเขากลายเป็นสิ่งต่ำทราม ชั่วร้าย และน่ารังเกียจ
จากอดีตพิธีกรทอล์กโชว์ผู้ยิ่งใหญ่
เขาถูกผลักไสจากระบบนิเวศที่เปลี่ยนแปลง ไปสู่ดินแดนที่แห้งแล้งและโหดร้ายยิ่งกว่าเดิม
พอดแคสต์รายสัปดาห์
ที่ซึ่งปราศจากพลังหล่อเลี้ยงจากผู้ชมในสตูดิโอ
ตัวตลกผู้มีดวงตาเล็กทื่อ
แววตาของตุ๊กตาที่แต่งหน้าหยาบๆ
เขาถูกบีบให้เสพเศษเสี้ยว แห่งความสนใจอันน้อยนิดจากบรรดา
แฟนคลับที่โทรเข้ามาแบบสุ่ม
เสียสติเพราะถูกกระตุ้นด้วยกลิ่นอายดิบของ ความกระตือรือร้นอันน้อยนิดของพวกเขา
เขาออกแสวงหาในดินแดนอันไกลโพ้น โดยไม่ใครเชื้อเชิญ
เพราะถูกกระตุ้นด้วย ความโหยหาการยอมรับอย่างไม่มีวันสิ้นสุด
พร้อมกับการเซลฟี่เป็นพักๆ
นี่คือความวิกลจริต
นี่คือความเพ้อคลั่ง
นี่คือความโกลาหล
นี่คือรายการ ลัดฟ้าไปหาแฟน ๆ กับโคแนน โอไบรอัน
ประเทศเนเธอร์แลนด์
อัมสเตอร์ดัมเป็นหนึ่งในเมืองที่สวยที่สุดในยุโรป
วันที่ผมไปถึงคนท้องถิ่นใส่เสื้อสีส้มกันทั้งเมือง
แต่ก็อึ้งและงงมาก เมื่อรู้ว่าพวกเขาไม่ได้ทำแบบนั้นเพื่อต้อนรับผม
(โบดิลล์ นิวลันด์ โปรดิวเซอร์ท้องถิ่น)
นี่คือโบ
โบ วันนี้มีอะไรกันเหรอ ทำไมทุกคนใส่เสื้อสีส้ม
วันพระราชสมภพของกษัตริย์ค่ะ
"วันคิงส์เดย์" วันเกิดกษัตริย์
(วันคิงส์เดย์)
ใช่ "วันคิงส์เดย์"
ทุกคนก็เลยใส่สีส้มเพราะเป็นสีประจำชาติ
- ของเนเธอร์แลนด์ - ของเนเธอร์แลนด์ แบบนี้เอง
- แล้ววันนี้เขาฉลองกันยังไง - หลักๆ ก็ดื่มกันหนักเลย…
- ดื่มหนัก เข้าใจละ - อย่างแรก
แล้วก็เอาของมาขายกัน
ของอะไรก็ตามที่อยู่ในห้องใต้ดินหรือในบ้าน
ก็ยกมาตั้งริมถนนแล้วก็ขายเลย
นี่คือการฉลองให้กษัตริย์สินะ
ก็แค่ขนของรกๆ ในบ้าน ออกมากองไว้บนทางเท้า
- แล้วก็ขายมันใช่ป่ะ - ใช่
ไปทางไหนก็มีแต่จักรยาน จักรยานเต็มไปหมด
- ผมรู้อยู่แล้วว่าเป็นเอกลักษณ์ของอัมสเตอร์ดัม - จริงๆ จักรยานเยอะกว่าคนอีก
- จริงเหรอ - ค่ะ
- ในคลองก็มีจักรยานเยอะมาก - คนชอบโยนจักรยานลงคลอง
เคยเห็นใครโยนเรือ เข้าไปในเลนจักรยานไหม
- ไม่ ไม่เคย - ไม่เหรอ
สงสัยนี่คงเป็นกีฬาประจำชาติของที่นี่ แข่งกันโยนจักรยานลงคลอง
คุณว่าสักวันหนึ่ง มันจะได้เป็นกีฬาโอลิมปิกไหม
- ก็มีโอกาสนะ - โอเค
คุณนี่คล้อยตามเก่งจริงๆ ผมพูดอะไรคุณก็เห็นด้วย ผมชอบนะ
- แต่งงานกับผมไหม - ไม่ค่ะ
- โอ้โห ตอบเร็วนะ - ใช่ค่ะ
- สรุปคือทุกคนเอาของออกมาขายกัน - ใช่ค่ะ
- จะขายอะไรก็ได้ใช่ไหม - ใช่ ขายอะไรก็ได้
- ดูนี่สิ ดูนี่ - บางทีก็เจอของดีซ่อนอยู่
ดูนี่สิ “แมริดวิท…
- ชิลเดรน” - นี่เรียกของดีเหรอ
ดีวีดี “แมริดวิทชิลเดรน” คุณมีตั้งหลายแผ่นเลยนะ
- คุณดูหมดทุกแผ่นเลยเหรอ - มันสนุกตรงที่ได้สะสม ไม่ใช่เอาไว้ดู
อ๋อ คือคุณ... ไม่ได้ดูเลยสินะ
- แค่ชอบสะสมไว้น่ะ - ก็คงแบบนั้นแหละ
- ครับ - ใช่
สวยดีนะ ของที่คุณมี เอ่อ…
ก็ไม่ค่อยเท่าไหร่
- สุขสันต์วันคิงส์เดย์ - เช่นกัน
- รู้เลยว่าคุณเป็นแฟนพันธุ์แท้ของกษัตริย์ - ขอบคุณค่ะ
นี่ผมตอนเด็ก
- หวัดดี โคแนนจากอดีต เป็นไงบ้าง - สบายดี
อือ ดีเนาะ ดี
- ซื้ออะไรมา - ของไร้สาระ
อ้อ ดูนี่สิ ตลกดี คล้ายๆ รถ
- แล้วจะเอาไปทำอะไร - ยังไม่รู้เลย
อ้อ งั้นสินะ
โอเค งั้นก็แปลว่าคุณประสาทกินแล้วล่ะ
- ใช่ - คือว่า…
ดูสิ ดูเขาได้อะไรมา เจ๋งใช่ไหมล่ะ
นี่หมาคอยดมพวกของไร้สาระ
- เธอชื่ออะไร - นิกิตา
มาทำอะไรเหรอนิกิตา แล้วกะจะซื้ออะไรบ้าง
ไม่รู้เหมือนกันครับ ผมกับเพื่อนๆ มาเดินดูของกันแถวนี้
- วันนี้ห้ามดื่มเหล้านะ ตกลงไหม - ไม่ดื่มแน่
- ยังดื่มไม่ได้ใช่ไหม - ยังครับๆ
แล้วเคยลองดื่มบ้างไหม
- เคยครับ แต่ไม่ได้ตั้งใจ - ไม่ตั้งใจเหรอ
คือมีเหล้าเซอร์เบียอยู่ในขวดโคล่า
เกลียดชะมัดเลยเวลาเจอแบบนั้น
เอาละเด็กๆ ฉันซื้อแผ่นดีวีดีพวกนี้ให้นะ
เป็นซีรีส์ "แมร์ริดวิทชิลเดรน" ครบทั้งชุดเลย
ก่อนพวกเธอเกิดประมาณ 15 ปี ซีรีส์เรื่องนี้ดังมากเลยนะ
ให้หมดนี่เลย ว่าแต่มีเครื่องเล่นดีวีดีกันไหม
- ไม่มีครับ - ไม่มี
งั้นก็โยนลงคลองไปได้เลย
- ไงพ่อหนุ่ม ชื่ออะไรเหรอ - สตอร์ม
- สตอร์ม มาจากไหน - เนเธอร์แลนด์
เนเธอร์แลนด์เหรอ แต่งตัวแบบนี้ตลอดทั้งปี หรือแค่วันนี้
- แค่วันนี้ - แล้วเธอเป็นนักบัญชีนิติพิสูจน์ใช่ไหม
- อะไรนะครับ - เปล่าๆ
ที่นี่เหมือนเป็นแหล่งรวมของดีเลยนะ
พูดตรงๆ ส่วนใหญ่เห็นมีแต่ของห่วยๆ
- ดูนี่สิ ผมได้หน้ากากอันนี้มา - ได้อะไรนะ
- หน้ากากไง - เพิ่งซื้อหน้ากากมาเหรอ โอเค
แล้วก็มีโมนาลิซา ผลงานศิลปะระดับตำนาน
รู้ใช่ไหมว่านี่ไม่ใช่โมนาลิซาของจริง
อ้าว เหรอครับ
- เดี๋ยวนะ คุณซื้อนี่มาเหรอ - ใช่ครับ
แล้วจะเอาไปทำอะไร ตอบมาตรงๆ เลยนะ
เอาไว้เปลี่ยนพลังงานด้วยวิธีแปลกๆ สักอย่าง
คนขายบอกผมมาแบบนั้น
นี่ ผมไม่อยากเชื่อเลย ว่าคุณได้ของมาเยอะเชียว
ได้ชิ้นนี้มา
ได้จิกซอว์โมนาลิซา ได้พลาสติกกันกระแทก แล้วก็หน้ากากหมาป่า
- แล้วก็อันนี้ - แล้วก็เจ้าหมอนี่
โอ้โห กวาดมาเรียบเลยนะ แล้วคุณมาจากที่ไหน
- เท็กซัส - โอ้ ว้าว
ว่าแต่ ทำไมคุณถึงอยู่เท็กซัสไม่ได้ล่ะ
งั้นตอนที่คุณพาเขาไปแนะนำตัว "นี่คือผู้ชายที่หนูอยากแต่งงานด้วย"
พ่อแม่ของคุณที่เนเธอร์แลนด์พูดว่า…
"แน่ใจนะ เขาเป็นศิลปิน คือว่า…"
- ใช่ - ใช่
แต่ดูสิ สุดท้ายเขาก็กลายเป็น คนที่มีเหตุมีผลมากนะ
ใช่ ผมได้ของพวกนี้มาในราคาดีเลย แล้วชุดสีส้มของคุณล่ะ
ผมชักเริ่มคุ้นเคยเข้ากับอัมสเตอร์ดัมได้ดีแล้ว
ขอให้เป็นวันที่ดีนะ สุขสันต์วันคิงส์เดย์
ผมแค่ต้องหาสิ่งของเพิ่มเติมอีกชิ้น
วิธีที่ดีที่สุดในการเที่ยวอัมสเตอร์ดัม ก็คือถีบจักรยาน
แต่ไม่ใช่จักรยานธรรมดาๆ นะ
ต้องหาจักรยานสีดำ แบบที่คุณยายอายุ 110 ปียังถีบได้อยู่
จักรยานที่นี่อาจไม่หวือหวา แต่ใช้งานได้ดี
- ขอถ่ายเซลฟี่ด้วยได้ไหม - ได้เลย
สวัสดี ถ่ายเซลฟี่กันแล้วผมไปต่อนะ ยินดีที่ได้รู้จักนะ
ไม่มีอะไรโรแมนติกไปกว่า การปั่นจักรยานเลียบคลองในอัมสเตอร์ดัม
คนเดียว พูดใส่กล้อง
สำหรับผม นั่นแหละคือความโรแมนติกสุดยอด
- สวัสดี สบายดีไหม - สวัสดี
- สบายดี แล้วคุณล่ะ - คุณสองคนเป็นคู่ที่หน้าตาดีที่สุดเลย
- ขอบคุณ - ใช่เลย เหมือนซูเปอร์โมเดลเลย
ขอบคุณ
ถ้าแต่งงานกันเมื่อไหร่ สัญญากับผมนะ ว่าจะปั่นจักรยานคันเดียวด้วยกัน
เราจะทำแบบนั้นค่ะ
ยินดีด้วยนะ ที่หน้าตาดีกันซะขนาดนี้
- ขอบคุณค่ะ - ใช้ชีวิตให้สนุกนะครับ
- คุณก็เหมือนกัน - ขอบคุณ
บ๊ายบาย
อัมสเตอร์ดัมเต็มไปด้วยผู้คนหน้าตาดี แล้วหนึ่งในนั้นยังเป็นแฟนรายการของผมอีกด้วย
สวัสดีค่ะโคแนน ฉันชื่อไมเกอ โทรมาจากอัมสเตอร์ดัม ประเทศเนเธอร์แลนด์
- สวัสดีครับไมเกอ สบายดีไหม - สบายดีมาก แล้วคุณล่ะ
ขอบคุณที่ออกเสียงชื่อฉันได้ถูกต้องนะ ว้าว
คุณดูเป็นคนน่ารักมาก เล่าให้ผมฟังหน่อยว่าคุณทำงานอะไร
ฉันเป็นนางแบบแฟชั่นชั้นสูง
โอ้ พระเจ้า คุณตัวสูงไหม
- นางแบบส่วนใหญ่ต้องมีส่วนสูงตามเกณฑ์ - ใช่ค่ะ ฉันสูง 183 ซม.ค่ะ
- แล้วคุณสูงเท่าไหร่ - โอ้โห ผมสูง 195 ซม.
แต่ถ้าใส่เจลให้ผมตั้งสูง ก็สูงสัก 200-203 ซม.
ผมรู้ว่าตัวเองแก่ไปหน่อย
ผมเป็นชายสูงวัย แต่คุณว่าผมพอจะเป็นนายแบบได้ไหม
- คุณว่าผมมีแววไหม - ฉันว่ามีนะ
แล้วคุณยังเปรียบตัวเองกับทิลดา สวินตันด้วย
ฉันคิดว่าเธอเป็นคนที่สวยที่สุดในโลกเลย
ที่ฟินแลนด์เขายกย่องผมเหมือนเป็นเทพเลยนะ รู้หรือเปล่า ฟินแลนด์น่ะ
- ชาวฟินแลนด์รักผม - เยี่ยมเลย ชาวฟินแลนด์…
ว้าว
ไมเกอ คุยกับคุณแล้วสนุกมากจริงๆ
คุณทั้งตลกและน่ารักมาก ดูแลตัวเองด้วยนะ
- ไมเกอ - โคแนน
ว่าไง สบายดีไหม
- ดีมากเลยค่ะ แล้วคุณล่ะ - ขอบคุณที่มาพบผมนะ
- สบายดีไหม ยินดีที่ได้เจอ - เช่นกัน สบายดีค่ะ
ผมอยากเรียนรู้ เรื่องการเป็นนายแบบแฟชั่นสักหน่อย
- ถ้าเป็นไปได้นะ - ได้สิคะ ฉันช่วยคุณได้
เมื่อได้เจอผมในตอนนี้ มีความคิดแวบแรกอะไรบ้าง
แปลกใจอะไรไหม
ฉันอยากพูดอะไรสักอย่างเกี่ยวกับผมของคุณ แต่ยังนึกคำไม่ออก
- มันดูเหมือน… โดเด่น่ะ - โด่เด่
- ค่ะ - ใช่
- เดี๋ยวมันก็สงบลง - คุณคิดยังไง
- ฉันก็คิดแบบนั้น - เวลาเจอสาวครั้งแรก
- มันจะตั้งโด่มาก - โอเคค่ะ
- แล้วก็ค่อยๆ ยุบลง - โอเค
- ที่นี่เหรอ ตรงนี้ใช่ไหม - ที่นี่แหละค่ะ
อายุเท่าไหร่ตอนเริ่มถ่ายแบบ
- สิบสามค่ะ - สิบสาม
คนส่วนใหญ่ตอนอายุ 13 มักไม่ค่อยมั่นใจในตัวเอง
ใช่ค่ะ
เชื่อไหมว่าตอนอายุ 13 ผมรู้สึกว่าตัวเองไม่หล่อและแปลกกว่าคนอื่น
ค่ะ
เชื่อไหมล่ะ
เหลือเชื่อจริงๆ
- ภาพนี้คือตอนคุณไว้ผมสั้นมาก - นี่คือตอนเดินแบบค่ะ
ลุคนี้เหมือนเพิ่งแต่งงานกับบีลเซบับในนรกมาเลย
- ให้อารมณ์เอ็ดเวิร์ด มือกรรไกรมาก - ฉันชอบนะ
- โอ้พระเจ้า ดูคุณสิ - เป็นงานแฟชั่นเอดิทอเรียลค่ะ
- ลุคนั้นดูดุดันมากเลย - ใช่ค่ะ
ผมคิดว่าการเป็นนางแบบ ต้องอาศัยการแสดงมากทีเดียว
ซึ่งนั่นอาจเป็นข้อได้เปรียบของผม เพราะผมเป็นนักแสดง
คุณเป็นนักแสดงสินะ
- แถมผมยังเปลี่ยนบุคลิกได้ด้วย - ใช่ๆ
ผมแสดงเป็นเนิร์ดที่หมกมุ่น หรือเนิร์ดเครียดง่าย
ใช่ มัน…
- ผมแสดงเป็นเนิร์ดที่วิตกกังวลมากๆ ก็ได้ - ค่ะ
- หรือจะเป็นเนิร์ดที่ดูหลอนๆ หน่อยก็ยังได้ - ค่ะ
คุณว่าผมน่าจะเหมาะกับงานแบบไหน
อย่างนายแบบมืออะไรทำนองนั้น
พูดอะไรน่ะ มือนี่ไม่สวยเลย
เอาไว้โฆษณาสินค้าการแพทย์ก็ได้ พวกอุปกรณ์หรือครีมอะไรแบบนั้น
อ้อ คุณเห็นมือแบบนี้แล้วบอกว่า
"คุณน่าจะขายครีมรักษาโรคหิดได้นะ"
ขอโทษค่ะ ฉันบอกคุณแล้วว่า เราจะหาทางให้มันเวิร์กจนได้
ทำสีหน้าให้… ปล่อยไหล่สบายๆ ไม่ต้องเกร็ง
ดีค่ะ ทำสีหน้าได้เยี่ยม แต่แขนยังดูเก้งก้างไปนิด
- ขอเลียนแบบคุณให้ดูนะ - ได้สิ
ผมแสดงเป็นหุ่นยนต์ที่ถูกส่งมาจากโลกอนาคต
ให้มาทำลายใครสักคนในอดีต เพื่อเปลี่ยนแปลงอนาคต
- ผมเลยเดินแบบนั้น - โอเคค่ะ ฉันชอบความคิดคุณนะ
- เหรอครับ - คิดให้น้อยลง
ผมมีเส้นเลือดดำแถวตาที่เด่นชัดมากตรงนี้
- เห็นไหม มันปูดออกมาเลย - เห็นค่ะ
แล้วมันจะเป็นอุปสรรค ในการเป็นนายแบบของผมหรือเปล่า
นั่นเป็นปัญหาไหม
ฉันว่าคุณมีเรื่องอื่นให้กังวลกว่านั้นเยอะ
งั้นผมควรกังวลเรื่องอะไรมากที่สุดล่ะ
มาพูดเรื่องใบหน้าดีกว่า ไม่ต้องอ้อมค้อมนะ
คุณคิดว่าปัญหาใหญ่ที่สุดบนใบหน้าคุณคืออะไร ไม่นับเส้นเลือดนะ
- ไม่นับเส้นเลือดเหรอ - ใช่
โอเค ผมว่าตาผมเล็กเหมือนลูกปัด ริมฝีปากก็บาง
แล้วก็ท่าทางน่าขนลุก…
มีกระเปาะกลมๆ ที่ปลายจมูก
แถมระยะระหว่างจมูกกับปากก็สั้นมาก
- โอเค - ผมว่าหัวผมก็ยุ่งเหยิงไปหมด
โดยรวมแล้วผมว่าหน้าตาผมแปลกๆ
ไม่รู้สินะ
มีใครบางคนแถวนี้อาจช่วยคุณได้
นายแบบอาชีพตัวจริง
- นี่คือนีโล - สวัสดีครับ
- สวัสดี นีโล - สวัสดีครับ โคแนน
- เป็นไงบ้าง - สบายดี
เคยมีคนเดินมาทักไหมว่า "เฮ่ คุณหน้าเหมือนโคแนน โอไบรอันเลย"
ไม่น่าจะมีนะครับ
นีโล มีอะไรในตัวผมที่คุณอิจฉาไหม
- อะไรก็ได้ - ผมคุณมั้ง
อีกสักนิดนะ
- อีกนิดเหรอ - ใช่ครับ
ผมดูออกว่าคุณผ่านประสบการณ์ชีวิตมาเยอะ
- แค่มองก็รู้เลยว่ามีประสบการณ์… - ใช่ครับ
- ซึ่งผู้หญิงหลายคนมองว่าน่าสนใจมาก - ใช่ค่ะ
อย่างแฮร์ริสัน ฟอร์ด อายุ 82 ปีแล้ว ก็ไม่มีใครวิจารณ์เขา
แต่แฮร์ริสัน ฟอร์ด คงไม่ขอให้คนแปลกหน้าตัดสินเขา
"เอาผมไปยืนข้างคน ที่อายุน้อยกว่าผม 50 ปี แล้วเปรียบเทียบหน่อยสิ"
คิดว่าแฮร์ริสัน ฟอร์ดทำงั้นเหรอคะ
ผมไม่รู้หรอกว่าเวลาว่างเขาทำอะไร
- ฉันก็ไม่รู้ แต่ฉันแค่… - ในโรงรถของเขาอาจ
มีพวกหนุ่มๆ เพียบ แล้วเขาก็ไปยืนข้างๆ แล้วพูดว่า
"แล้วคนนี้ล่ะ คนนี้ว่าไง"
ส่วนภรรยาของเขา แคลิสตา ฟล็อกฮาร์ต คงพูดว่า "ไม่รู้สิ มีอะไรต่างกันมากนักเหรอ"
"ไม่ต่างอะไรของคุณ บอกว่าผมดูดีสิ"
เขาอาจทำแบบนั้นทั้งคืนก็ได้
ผมอยากให้คุณบอกว่า ผมเป็นผู้ชายที่หล่อที่สุด
เท่าที่คุณเคยเห็นมา แค่นั้นจะยากอะไรนักหนา
คุณ… โคแนนคะ
คุณเป็นผู้ชายที่หล่อที่สุด เท่าที่ฉันเคยเห็นมา
ขนาดผมเองยังรับคำชมนี้ไม่ไหวเลย
- นี่คือดีไซเนอร์ชื่อดีกค่ะ - สวัสดี ดีก ไงครับ
- เขามีแบรนด์ของตัวเอง - สบายดีไหม
- ยินดีที่ได้รู้จัก - ไมเกอ คุณคิดว่ายังไง
ฉันว่าพอคุณใส่ชุดนั้น คุณก็ดูมั่นใจขึ้นทันที
- ผมก็รู้สึกมั่นใจขึ้นจริงๆ - ใช่
ผมดูเหมือนตัวละครจาก "ไมแอมีไวซ์" แต่เพิ่งได้รางวัลโนเบลสันติภาพมาด้วย
นี่คืออะไร
จริงๆ แล้วมันเป็นรูปโต๊ะทำงานของผมเอง
ผมกลัวนกหัวขวานเป็นทุนเดิมอยู่แล้ว เพราะงั้นคงใส่เสื้อตัวนี้ไม่ได้
มันหลวมไปนิดเลยไม่ค่อยเห็นว่าหุ่นผมฟิตแค่ไหน
จริงเลย น่าเสียดายจัง
(มิฮีล ผู้จัดการดูแลนายแบบ)
งานนี้สบายมากสำหรับคุณ
ผมว่าผมดูเหมือนคนที่เพิ่งนั่งเฟิสต์คลาสมา
ในเที่ยวบินระหว่างประเทศ แล้วขโมยชุดนอนบนเครื่องมาใส่
มาคุยกันดีกว่า ว่าคุณจะส่งผมลงนิตยสารอะไรได้บ้าง
พูดตรงๆ เลยนะ
ยังไงผมก็คงไม่ได้ลงโว้กหรอก
นาฬิกาอัจฉริยะ
- คุณว่าผมถ่ายโฆษณานาฬิกาอัจฉริยะได้เหรอ - ผมว่าน่าจะได้ อย่าง…
คุณกังวลเรื่องมือของผม
คุณคิดว่ามือผมค่อนข้างแห้ง ลอก แล้วก็มีกระเยอะ
- แล้วคุณว่ายังไง - ใช้มือสแตนด์อินแทนก็ได้
- โอเค ไม่ต้องถ่ายหน้า - ผมแค่เสนอทางออก
แล้วก็ใช้มือสแตนด์อินแทนอีกเหรอ แล้วจะเหลืออะไรเป็นผมบ้าง
ตอนนี้ก็เหลือแค่เป็นนายแบบลำตัว
แล้วแค่ลำตัวคุณก็ยังไม่ค่อยปลื้มเลย
ผมว่าพวกเราไม่ได้อะไรเลยวันนี้
- ผมนั่งเครื่องมาตั้งไกลเพื่อเจอคุณนะ - ครับ
คุณสัญญาว่าจะช่วยผม แต่สุดท้ายก็เป็นแค่ลมปาก
ฉันพยายามเต็มที่แล้วค่ะ
- จริงเหรอ - เปล่าค่ะ
เชิดคางขึ้นอีกนิด
(นิตยสารไทม์เทค แอปเปิลวอตช์ที่มาแรงที่สุดในฤดูกาลนี้)
พอนึกถึงเนเธอร์แลนด์ ก็ต้องนึกถึงดอกทิวลิป
- จริงไหมล่ะ - แน่นอนค่ะ
(โรมี รุยโกรก เดอะทิวลิปบาร์น)
ดังเพราะเป็นสัญญาณแรกของใบไม้ผลิ
ผมชอบที่นี่มาก ต้องบอกเลยว่า รู้สึกเหมือนเพิ่งเสพเฮโรอีนมา
แล้วนี่คือภาพสุดท้ายที่ผมจะได้เห็นก่อนตาย
ฉันก็ฝันถึงดอกทิวลิป ตอนกลางคืนเหมือนกัน เพราะงั้น…
ส่วนผมฝันถึงเฮโรอีน
- ถามหน่อย ดอกทิวลิปกินได้ไหม - ไม่แนะนำค่ะ
คุณจะปวดท้องนิดหน่อย แล้วรสชาติก็แย่มากด้วย
- โอเค - ฉันเคยลองครั้งหนึ่ง
แต่คงไม่แนะนำค่ะ
เห็นไหม นั่นคือสิ่งที่ผมอยากบอกทุกคน
ดอกทิวลิปสวยก็จริง แต่ได้โปรด อย่ากินดอกทิวลิป
- เห็นด้วยเลย - คนดังระดับผมบางคนจะพูดว่า
"เราต้องร่วมกันต่อสู้กับโรคมะเร็ง" หรือ "เราต้องช่วยเด็กที่หิวโหย"
ส่วนของผมคือ "อย่ากินดอกทิวลิป"
- อย่ากินเด็ดขาด - ใช่ อย่ากินเลย
คุณจะนั่งอยู่ในห้องน้ำทั้งวัน
นั่งอยู่ในห้องน้ำทั้งวันเลยเหรอ โอเค…
ฉันกินไปแค่นิดเดียวจริงๆ แต่ถ้ากินสักสิบดอก
- ก็อาจจะเป็นงั้น - เดี๋ยว โรมี ไม่มีใครถาม
- ไม่ต้องเล่าเรื่องท้องเสียก็ได้… - โอเคค่ะ
รวมถึงเรื่องที่คุณท้องเสียนิดหน่อยด้วย
เพราะไม่งั้นผมก็จะคิดว่า
ท้องเสียนิดหน่อยเนี่ยมันสักแค่ไหนกัน
ซึ่งผมก็ไม่อยากรู้ งั้นมาทำแบบนี้ดีกว่า
เราพูดว่า "กินดอกทิวลิป" แล้วหันมองกล้องพร้อมพูดว่า
"อย่ากิน" แล้วเราก็ยืนกอดอกแบบนี้
- ทำพร้อมกับผมได้ไหม พร้อมนะ - ได้ค่ะ
- กินดอกทิวลิป… อย่าทำ - กินดอกทิวลิป… อย่าทำ
ไม่งั้นอาจท้องเสียได้ ปริมาณเล็กน้อย
ที่อยู่ตรงนั้น นั่นคืออะไรเหรอ
นั่นคือทิลลีทิวลิป มาสคอตของเราค่ะ
โอ้โห
โอเค แล้วนี่ใครล่ะ
นี่ก็ทิลลีทิวลิปเหมือนกันค่ะ
เรายังมีหนังสือด้วยนะคะ
- มีหนังสือด้วยเหรอ - ใช่ค่ะ
ขอเดานะ หนังสือเล่มนี้ก็ขายด้วยใช่ไหม
แน่นอนค่ะ
เข้าใจแล้ว แล้วหนังสือราคาเท่าไร
สิบยูโร ทิลลี คุณไม่อายบ้างเหรอ
ทิลลี เด็กๆ เคยกลัวคุณบ้างไหม
มีบ้าง บางคนร้องไห้ แล้วก็เอามือปิดตา
ทิลลี ตอนหมดวันคุณเคยรู้สึกผิดบ้างไหม
ที่ทำให้เด็กๆ กลัวน่ะ ไม่เลย คุณไม่แคร์
รู้ไหมเราเรียกคนแบบคุณว่าอะไร พวกโรคจิต
คุณรู้สึก… จะให้ทำยังไงได้ล่ะ ใช่ไหม
ทิลลี คุณเหมือนภาพหลอน จากอนาคตที่อาจเกิดขึ้นกับพวกเรา
อนาคตที่พวกเราไม่ยอมดูแลโลกใบนี้
จนธรรมชาติโกรธเกรี้ยว
อีกสัก 50 ปีข้างหน้า
อาจมีดอกทิวลิปยักษ์นับล้าน ออกไล่ล่าพวกเรา
ใช่เลย ฆ่าแล้วก็ฆ่าอีก ทำลายล้างมนุษยชาติ ให้มนุษย์ชดใช้
ใช่ นั่นคือความฝันของคุณใช่ไหม ทิลลี
ว้าว ไม่ว่าจะเล่าเรื่องชั่วร้ายอะไร ทิลลีรับได้หมดเลย
ทิลลี ตอนผมยังหนุ่ม ผมเห็นคนเร่ร่อนคนหนึ่งเดินอยู่ข้างถนน
แล้วผมก็ขับรถชนเขาจนเสียชีวิต
ใช่ แล้วผมก็ไม่โดนจับด้วย คุณว่าไง ทิลลี "ไม่นะๆ " เหรอ
โอเค ผมว่าตัดภาพไปตอนคุณกำลังดีใจดีกว่า
ผมขับรถชนเขาจนตาย แล้วก็ไม่โดนจับด้วย
โอเค พอแค่นี้เถอะค่ะ อย่าทำให้มันแย่ไปกว่านี้เลย
"อย่าทำให้มันแย่ไปกว่านี้" เหรอ คุณบอกผิดคนแล้วล่ะ
เพราะผมชอบทำให้มันแย่ลงกว่าเดิม
งานแรกของทิลลีคือนักเต้นเปลื้องผ้า
นั่นแม่ฉันค่ะ
อ้าว นั่นแม่คุณเหรอ โอ้พระเจ้า
แย่กว่าเดิมอีก
สุดยอดจริงๆ สายลมพัดผ่านเส้นผม สูดดมอากาศในอัมสเตอร์ดัม
ทำให้ผมนึกถึงแชร์ อยากให้มันคล้องจองน่ะ
ตอนนี้ผมเลยนึกถึงแชร์
ผมพูดถึงแชร์
- เฮ่ พวกคุณ สบายดีกันไหม เป็นยังไงบ้าง - โอ้ พระเจ้า
- มาทำอะไรกันที่นี่ - พวกเรามาเรียนในต่างประเทศค่ะ
- ไม่เห็นจะเรียนเลย - เราเรียนอยู่
โดดมาเที่ยวชัดๆ
พวกคุณมาจากที่ไหนกัน ถ้าไม่ใช่…
มหาวิทยาลัยจอร์เจียค่ะ
- พูด "ดอว์กส์สู้ๆ" หน่อยครับ - ใช่ พูดว่า "ดอว์กส์สู้ๆ"
แล้วผมจะได้อะไรล่ะ
- รอยยิ้มไง - ความรักและพลังบวก
ได้เลย ดอว์กส์ สู้ๆ
เคแอลเอ็มคือสายการบินประจำชาติ ของเนเธอร์แลนด์
แล้วสายการบินนี้ก็มีของน่าสนใจอย่างหนึ่ง
ถ้าคุณบินชั้นธุรกิจ
เคแอลเอ็มจะแจกบ้านจิ๋วเซรามิกเดลฟต์บลู
ซึ่งกลายเป็นของสะสมยอดนิยมไปแล้ว
ลองนึกถึงตุ๊กตาผ้ากำมะหยี่จิ๋ว ในรูปบ้านเซรามิกหลังเล็กๆ
ที่สายการบินในเนเธอร์แลนด์ เอามาแจกให้ผู้โดยสารสิ
ไม่มีใครสะสมของเหล่านี้ได้ครบ 106 ชิ้น นอกจากผู้ชายคนหนึ่ง
ผู้ชายคนนั้นอาศัยอยู่ ในห้องเก็บของเล็กๆ ด้านหลังผมนั่น
กับลูกชายของเขา
ที่จริงพวกเขาไม่ได้อาศัยอยู่ในห้องเก็บของหรอก
แต่ผมว่าพูดแบบนั้นมันฟังดูดราม่ากว่า
- นี่คือโรเจอร์… - โรเจอร์ครับ
- แล้วนี่คือลูกชายของเขา แพทริก - ถูกต้องครับ
คุณอาศัยอยู่ในห้องเก็บของนี่จริงๆ เหรอ
ผมอยู่คอนโดครับ
เข้าใจครับ แต่ถ้าคุณอยู่ในห้องเก็บของ มันจะเป็นเรื่องที่เจ๋งกว่า
ขอพูดว่าคุณอยู่ในห้องเก็บของได้ไหม
- จะพูดยังไงก็ได้ครับ - โอเค
- งั้นคุณก็อยู่ในห้องเก็บของนี่สินะ - ใช่ครับ
แล้วคุณก็กินแต่หนูที่เจอในห้องเก็บของนี่เหรอ
- ไม่ครับ ผมกินอย่างอื่นด้วย - อ้อ
ถ้าคุณตอบว่า "ใช่ ผมกินหนูพวกนั้น" เรื่องมันจะสนุกกว่านะ
คุณกินหนู ที่อยู่ในห้องเก็บของนี่เหรอ
ใช่ครับ
เยี่ยมเลย
- นี่คือบ้านของแรมบรันต์ - อ๋อ นี่คือบ้านของแรมบรันต์
เขาเคยอาศัยและทำงานอยู่ที่นี่ และมันอยู่ใจกลางอัมสเตอร์ดัม
โอเค คุณมีบ้านของแอนน์ แฟรงก์
- ใช่ไหมครับ - ใช่ครับ
- หมายเลข 47 - นี่คือแอนน์ แฟรงก์
- คนตามหาหลังนี้กันเยอะเลยใช่ไหม - ใช่ครับ
- ใช่ - คนชอบกันมาก
- ผู้คน… - ใครก็อยากได้
ตึกนี้สำคัญที่สุด พระราชวังที่จัตุรัสดัม
งั้นตึกหลังนี้ก็น่าจะมีมูลค่าสูงที่สุดใช่ไหม
- มีมูลค่าสูงครับ - ตึกไหนอีกที่มูลค่าสูง
- ก็หลังนี้ - หลังนี้ก็แพงเหรอ
หลังนี้คือบ้านชีสที่…
- กูดา - เมืองกูดา
ถ้าได้ไปทั้งสองหลัง
- ก็ถือว่ามีค่าสูงมากเลยสิ - ใช่ๆ แน่นอน
- บ้านเทนนิส อยู่ที่ฮีมสเตเดอ - บ้านเทนนิส
- ใช่ครับ - ขอบคุณครับ
คุณอยากได้กล่องใส่กันแตกไหมครับ
คุณเป็นคนใจดีที่สุดเท่าที่ผมเคยเจอมาเลย
ผมกำลังขโมยบ้านที่มีค่าที่สุดของคุณอยู่แท้ๆ
แต่คุณยังอุตส่าห์จะเอากล่องให้ผมใส่อีก
- ได้เลยครับ ไม่มีปัญหา - ผมรักประเทศนี้จริงๆ
แล้วในบรรดาบ้านทั้งหมด คุณชอบหลังไหนที่สุด
- มีหลังโปรดไหมครับ - มีครับ
- หลังนั้นสวยนะ - ใช่ครับ
ดูหลังนี้สิ สวยมากเลย
- นี่คือบ้านอะไรครับ - บ้านเลขที่ 69
ก็เลยเป็นที่ชื่นชอบของหลายคนไง
คุณครับ
- ไม่อยากเชื่อเลยว่าคุณจะเล่นมุกนี้ - ใช่
งั้น…
รู้สึกยังไงบ้าง หลังจากเล่นมุกบ้านเลขที่ 69 ไปแล้ว
ก็ไม่เลวนะ
ทำบ่อยเลยครับ
ไม่รู้เลยนะเนี่ยว่าโกดังนี้จะเป็นแบบนี้
ใช่ครับ
ผมอยากเพิ่มบ้านเข้าคอลเลกชันนี้
นี่คืออาคารที่โดดเด่นที่สุดในอเมริกา
นี่คือร้านแมคโดนัลด์
- โอ้ สวยดีนะ - สวยใช่ไหมล่ะ
- ผมชอบแมคโดนัลด์นะ - งั้นดูนี่สิ
นี่คือศูนย์กระจายสินค้าของแอมะซอน
ที่อเมริกามีแบบนี้เต็มไปหมด
ดูสิ ข้างนอกยังมีรถส่งของคันจิ๋วด้วย
เห็นแม้กระทั่งขวดน้ำ ที่พนักงานถูกบังคับให้ฉี่ใส่เลย
อีกหลังที่ดังมากในอเมริกา ทำเนียบขาว
- ใช่ครับ - แล้วก็มีหลังพิเศษอีกหลัง
- ดูนี่สิ ห้องบอลรูมของทำเนียบขาว - สวยมาก
วางไว้ข้างกันได้เลย ขนาดคือเป๊ะเลย
เพราะงั้นคุณต้องมีทั้งสองหลังไว้ในคอลเลกชัน
จิตรกรผู้ยิ่งใหญ่หลายคนในประวัติศาสตร์ มาจากเนเธอร์แลนด์
ไม่ว่าจะเป็นแรมบรันต์ แฟร์เมร์ และแน่นอน…
ผมคือวินเซนต์ แวนโก๊ะ
ผมคือหนึ่งในจิตรกร ที่มีชื่อเสียงที่สุดในประวัติศาสตร์มนุษยชาติ
ตลอดช่วงชีวิตของผม ผมไม่เคยหาเงินจากภาพวาดของตัวเองได้เลย
หลังจากผมเสียชีวิต ภาพวาดของผมก็ถูกขาย
ในราคาหลายร้อยล้านดอลลาร์ต่อหนึ่งภาพ
ผมหัวเสียกับเรื่องนี้จริงๆ
ผมเลยมาที่ร้านของที่ระลึกแวนโก๊ะ เพื่อขอส่วนแบ่งยอดขายของที่ระลึก
เงินที่ควรเป็นของผม
ผมรู้ว่าคุณอยู่ในนั้น
ผมแค่อยากได้ส่วนแบ่งจากของที่ระลึก ทั้งเสื้อยืด ทั้งสติกเกอร์แปะกันชนรถ
โอ้ พระเจ้า ดูสิ มีลูกข่างแก้เครียดขนาดจิ๋ว
ที่เขียนว่า "แวนโก๊ะ" ด้วย ผมขอเงินของผม
โอ้ แย่แล้ว มีคนเดินมา
โอ้โห อะไรกันเนี่ย ดูนั่นสิ ผมไม่เคยได้จับ…
ฮอตดอกน่ะจับบ่อย ผมชอบกินฮอตดอกมาก
แต่สมัยนั้นยังไม่มีโคล่า ตอนนั้นมีแค่…
ตอนนั้นมีดร.เปปเปอร์ ผมชอบดร.เปปเปอร์นะ
ทุกคนหาเงินจากแวนโก๊ะกันหมด คนเดียวที่ไม่เคยได้เงินสักแดงก็คือผม
ทำไมน่ะเหรอ "ก็เพราะผมตายแล้วไง"
ช่องโหว่ทางกฎหมายชัดๆ
(พิพิธภัณฑ์แวนโก๊ะ อัมสเตอร์ดัม)
- สวัสดีครับ ขอเข้าไปคุยหน่อยได้ไหม - ไม่ได้ครับ
ไม่ได้เหรอ ผมคือวินเซนต์ แวนโก๊ะนะ
งานพวกนี้ของผมทั้งนั้น แต่ตอนผมมีชีวิตอยู่ ผมไม่เคยได้เงินเลย
แล้วตอนนี้กลับเข้า "พิพิธภัณฑ์แวนโก๊ะ" ของตัวเองไม่ได้
นี่พิพิธภัณฑ์ของผมนะ
ส่งตัวจริงออกมาแล้วสินะ คนนี้น่าจะคุยสนุก
ผมควรได้เข้าไปสิ ก็ผมเป็นคนวาดภาพพวกนี้เอง
ชีวิตผมลำบากมาก ผมเป็นทั้งหนองใน แล้วก็ซิฟิลิส
ผมอาจจะได้รับพิษจากสารตะกั่ว จนเพี้ยนไปนิดหน่อยก็ได้
จู่ๆ ก็หยิบสมุดไดอารีมานั่งเขียนซะแล้ว
"ถึงไดอารี่ที่รัก วันนี้ฉันเจอวินเซนต์ แวนโก๊ะ แล้วก็ไล่เขาออกจากพิพิธภัณฑ์ของตัวเอง"
- ขอทางให้คนออกหน่อยครับ - ผม… หลบเพื่อให้คนเดินออกมา
- โอเค ได้ครับ ขอโทษครับ - ขอบคุณครับ
เชิญออกมาได้เลยทุกคน หวังว่าทุกคนจะชอบพิพิธภัณฑ์ของผมนะ
- เยี่ยมเลย - ค่าเข้าชมเท่าไหร่ครับ
- สวัสดีค่ะ 25 ยูโรค่ะ - 25 ยูโรเหรอ แต่ผมไม่ได้สักยูโรเดียว
สวัสดีครับ ผมขอส่วนแบ่งสักนิดได้ไหม
คุณวินเซนต์
- ขอบคุณครับ - ขอบคุณ
ไม่ได้อะไรเลยเหรอ
- คุณชอบภาพวาดของผมไหม - สุดยอดมาก
- ชอบไหม - ชอบ
พวกนั้นเป็นงานยุคแรกๆ ยังไม่ใช่งานที่ดีที่สุดของผมเลย
- หวังว่าจะชอบพิพิธภัณฑ์ผมนะ - สนุกค่ะ คนเยอะมากเลย
เขาไม่ยอมให้ผมเข้าเลยด้วยซ้ำ อย่าโตเป็นผู้ใหญ่เลย มันแย่มาก
หนูจ๋า อย่าเป็นจิตรกรเลย ไปเป็นทนายกฎหมายบริษัทดีกว่า
สวัสดี อ้อ ผมจำคุณได้นะ
คุณไม่ธรรมดาเลยจำได้ไหม อ้าว อยู่ๆ ก็จำผมไม่ได้ซะงั้น
"อ๋อ วินเซนต์ แวน… ใครนะ" โอ้โห สมัยนั้นเธออย่างเพี้ยน
ผู้หญิงคนนั้นเพี้ยนสุดๆ เลย
- คุณชอบผลงานของผมไหม - ชอบค่ะ
- มันดีมากไหม - ฉันประทับใจมากค่ะ
- เขาขายพวกนี้ราคาเท่าไหร่ - อันละ 125 ยูโร
- ผมต้องไปแล้วใช่ไหม - ครับ เชิญเลย
- โอเค ไม่โกรธกันนะ - งั้นผมขอจับมือคุณ
- ขอบคุณมากครับ ไม่โกรธกันนะ - บายค่ะ
เอาเถอะ ผมเข้าใจ
- สวัสดีนะครับ - ผู้ชายวาดรูป
เกิดสติหลุดนิดหน่อย ตัดหูตัวเองทิ้ง ใช่ ไม่ค่อยดี
ผมไม่น่าตัดหูตัวเองเลย อันนั้นพลาด
ช่างเป็นตอนจบที่น่าเศร้าของแวนโก๊ะจริงๆ
(โรงแรมเอ็กซ์โอ แวนโก๊ะ)
โอเค เมื่อกี้เกือบถูกรถรางชนตายแล้ว
แต่ตายแบบนั้นก็ไม่เลวนะ
ผู้คนเอาสิ่งที่มีค่าที่สุดของตัวเองก็คือลูกๆ
ไปนั่งรวมกันในกล่องหน้าจักรยาน
นั่นไง มาอีกคัน ทั้งครอบครัวมากันครบเลย
นั่งอัดกันอยู่ในกล่องเล็กๆ หน้าจักรยานของเขา
เด็กๆ ที่นี่เหมือนถุงลมนิรภัยของรถยนต์ยังไงยังงั้น
ที่นี่คือฟีตส์ดีโป
เป็นสถานที่เก็บจักรยานที่ถูกยึดมา
- มาร์ตินใช่ไหม - ใช่
(มาร์ติน เคลปเปอร์ ผจก.ฟีตส์ดีโป)
- คุณคือจายา - ถูกต้องค่ะ
(จายา บาฮาดูร์ ผจก.ฟีตส์ดีโป)
จักรยานที่จอดผิดกฎหมาย ไม่ว่าจะอยู่ตรงไหนในเมือง
ก็จะถูกยึดแล้วเอามาเก็บไว้ที่นี่
- ใช่ - ถูกต้อง
จะเรียกที่นี่ว่า ที่ทิ้งซากจักรยานก็คงไม่ผิดนักใช่ไหม
- จะพูดแบบนั้นก็ได้ครับ - นี่ผมไม่อยากจะเชื่อเลย
ใครกันจะมายึดจักรยานคันนี้ ต้องเป็นปีศาจใจร้ายขนาดไหน
ลองนึกถึงเด็กชายหรือหญิงคนนั้นสิ
น่าจะเป็นเด็กผู้หญิง แต่ช่างเถอะ ไม่ใช่ประเด็น
ใครจะปั่นจักรยานสีไหนก็ได้
ถ้าเด็กผู้ชายอยากได้จักรยานสีชมพู ก็ช่างเขาเถอะ
คุณเคยนอนไม่หลับเพราะไปยึดจักรยานคันนี้มาไหม
- พูดตามตรงก็ไม่นะ - ไม่เลย
คงมีคนมาที่นี่ด้วยอารมณ์ไม่ค่อยดีสินะ
ใช่ค่ะ เพราะพวกเขา ต้องเดินทางไกลกว่าจะมาถึงที่นี่
โอเค
แล้วยังต้องเสียเงินเพื่อรับจักรยานคืนอีก
ถ้าคุณไม่ว่าอะไร ผมอยากดูหน่อย ว่าคุณรับมือกับลูกค้าที่กำลังโมโหยังไง
- จักรยานของผม - นี่จักรยานของคุณเหรอ
นี่จักรยานของผม
ไม่ดีใจเหรอที่เจอจักรยานของคุณที่นี่
- ไม่เลย คุณตัดแม่กุญแจทิ้ง - ใช่ค่ะ เราตัดแม่กุญแจทิ้ง
ยายผมทำแม่กุญแจอันนี้ให้
- คุณตัดแม่กุญแจที่ยายทำให้ผม - เรื่องนั้นฉันช่วยอะไรไม่ได้จริงๆ
- มันช่าง… - ทำไม
- ทำไมคุณถึงเอาจักรยานของผมไป ทำไม - โอ้ พระเจ้า
- หัวใจผมๆ - ใจเย็นๆ ครับ
ยาอยู่ในกระเป๋าผม หยิบยาให้ที
หยิบยาสิ หยิบยา… เอายามาให้ผม
- เอายามาให้ผม - นี่ครับ
ไม่ใช่เม็ดนี้
คุณฆ่าผมๆ ผมขอสาปแช่งคุณ
เคยเกิดเรื่องแบบนี้ไหม
- ไม่ - ไม่เคย
พวกคุณเก็บจักรยานไว้นานแค่ไหน
จักรยานทั่วไปเราเก็บไว้สี่สัปดาห์ ส่วนจักรยานที่พัง เราเก็บไว้สองสัปดาห์
- จักรยานแข็งโด่เหรอ - จักรยานที่พังครับ
- ซากจักรยานน่ะค่ะ - อ๋อ ซากจักรยาน
ผมนึกว่าคุณพูดว่า "จักรยานแข็งโด่"
- เล่นเอาผมตกใจเลย - อันนั้น… คุณคิดไปเองนะครับ
จักรยานคันนั้นคงดีใจมากที่ได้เจอเจ้าของ
ชวินน์
ผมขอโทษครับ
น่าทึ่งจริงๆ ที่ได้เห็นจักรยานมากมายขนาดนี้พร้อมกัน
รวมกันแล้วที่นี่เหมือนที่ทิ้งซากจักรยานจริงๆ
- นึกภาพออกเลยใช่ไหม - ใช่ครับ
ก็เหมือนสุสานจักรยานนั่นแหละ แต่ผมใช้คำว่า "ที่ทิ้งซากจักรยาน"
เพราะมันฟังดูดีกว่า
กองจักรยานตรงนี้นี่ ว่าไปก็ดูเหมือนจักรยานมีเซ็กซ์หมู่เลยนะ
- ดูสภาพสิ จักรยานพวกนี้เป็นอะไร - เป็นจักรยานที่พังแล้ว
ไม่แข็งโด่ก็มีเซ็กซ์หมู่ไม่ได้สิ
- หรือไม่ก็เป็นจักรยานที่เก็บขึ้นมาจากคลอง - เว้นจังหวะรอคนขำก่อน
พอแค่นี้ดีกว่า แล้วจะทำไงกับจักรยานพวกนี้
ทั้งหมดจะถูกทำลายค่ะ
- ทำลายหมดเหรอ - ใช่ครับ
น่าเสียดายจัง
ผมว่าพวกคุณใจร้ายกับจักรยานพวกนี้เกินไปนะ
ผมขอคันนี้ฟรีได้ไหม
- ขอดูก่อนว่าคุณขี่ได้… - คุณพูดอะไรของคุณเนี่ย
มันขี่ได้ ไม่มีปัญหา
มันยังใช้ได้ดีอยู่เลย
- มันยังใช้ได้ดีอยู่เลย - ใช่ครับ
แค่ต้องวิ่งส่งนิดหน่อยเท่านั้นเอง
(ทุกวันมีจักรยานหลายร้อยคันถูกทิ้ง…)
(จอดผิดกฎหมาย)
(ถูกโยนทิ้งลงคลอง)
(และพวกมันกำลังร้องขอความช่วยเหลือ)
สวัสดีครับ ผมโคแนน โอไบรอัน เพียงวันละสองยูโร
คุณช่วยจักรยานในอัมสเตอร์ดัมที่ถูกทิ้ง ถูกทารุณ และหน้าตาอัปลักษณ์อย่างน่าเศร้าได้
เรามาร่วมมือกันเปลี่ยนที่ทิ้งซากจักรยานแห่งนี้
ให้กลายเป็นเนินเขาแห่งความหวังกันเถอะ
โห ฟังดูดีจัง
สวัสดีครับโคแนน ผมชื่อลูคัส โทรมาจากเนเธอร์แลนด์ครับ
เล่าเรื่องของคุณให้ผมฟังหน่อยสิ ลูคัส
ผมอยู่ที่อัมสเตอร์ดัม กับแฟนสาวและแมวสองตัว
แล้วผมก็เล่นบาสเกตบอล เมื่อก่อนผมเคยเล่นระดับอาชีพครับ
คุณเคยเล่นบาสเกตบอลอาชีพในระดับไหน
ลีกระดับสูงสุดของเนเธอร์แลนด์ครับ
- สุดยอดเลย น่าประทับใจมาก - อะไรนะ
แต่ถ้าเทียบกับประเทศอื่นทั่วโลก ก็แค่ระดับ "งั้นๆ "
- แต่สำหรับที่นี่ก็ถือว่าใช้ได้ - ผมขอพูดอะไรหน่อยได้ไหม ลูคัส
ถ้าผมเคยเป็นนักบาสเกตบอลอาชีพแม้แต่วันเดียว
ผมคงเอามาพูดอวดไม่หยุดแน่
ในทีมของผมมีแต่คนค่อนข้างเก็บตัวเยอะครับ
ผมคิดว่าคุณน่าจะช่วยผมกับทีมของผมได้
ให้พวกเราเป็นทีมที่ปากแซ่บใส่คู่แข่งมากขึ้น
- โอ้ ได้เลย คุณมาหาถูกคนแล้ว - ใช่ครับ นั่นแหละ
ผมจะทำให้ทีมคุณปากกล้ามากขึ้น ผมจะปั้นให้ทุกคนเป็นยอดนักปั่นประสาทคู่แข่งเอง
ส่วนฝีมือบาสจะดีขึ้นไหม ไม่
- เฮ่ เป็นไงบ้าง - สวัสดีครับ สบายดี แล้วคุณล่ะ
- ดีใจที่ได้เจอ - ครับ ผมก็ดีใจที่ได้เจอคุณ
เรื่องหลักที่ผมอยากช่วยคุณก็คือ ตอนที่เราคุยกันทางซูม
- คุณบอกว่าการพูดข่มคู่แข่งเป็นเรื่องยาก - ใช่ครับ ยากจริงๆ
ผมคิดว่าเป็นเพราะคนในประเทศคุณ สุภาพกันมาก
พวกเราถ่อมตัวกันมากครับ
แต่วิถีอเมริกันคือ "ฉันเก่งที่สุด นายมันห่วย ฉันนี่โคตรเจ๋ง"
เข้าใจที่ผมพูดไหม
เอาละ ผมอยากให้พวกคุณมีคำแซะเด็ดๆ
- เอาแบบที่ใช้ได้ผลกับคนเนเธอร์แลนด์ - โอเคครับ
หวังว่านายคงเหมือนคนอื่นในเนเธอร์แลนด์
คือชอบถีบจักรยาน เพราะขับรถได้ห่วยแตกสุดๆ
หวังว่าสวัสดิการรักษาถ้วนหน้าของนาย จะครอบคลุมแผลโดนอัดด้วยนะ
- มุกนี้ใช้ได้ไหม - ครับ อันนี้…
ก็พวกคุณมีระบบรักษาพยาบาลถ้วนหน้าไง
- ใช่ครับ - ใช่
เฮ่ แบ่งกันจ่ายแบบดัตช์แล้วก็แยกย้ายไปซะ
พวกนายชอบดอกทิวลิปใช่ไหม นี่ไง "ทู ลิปส์" แปลว่า "นายมันห่วย"
นายต้องเป็นเอดัมแน่ๆ เพราะนายไม่ "กูดา" เลย
สองอย่างนี้เป็นชีสดังของที่นี่ใช่ไหม
- เอดัมกับกูดา - ใช่ครับ
เมื่อกี้ผมพูดว่า "นายไม่กูดา" ให้ฟังคล้ายๆ "นายไม่เอาไหน"
- เก็ตนะ - ครับ
ดูปุ๊บก็รู้เลยว่านายเป็นคนดัตช์
เพราะนายทั้งแข็งเป็นท่อนไม้ แถมยังยืนขวางทางอีก
เอาอีกมุกนะ แวนโก๊ะ ไปไกลๆ เลยไป
อันนี้ดีครับ
- ชอบมุกนี้เหรอ - ครับ ผมชอบ
เอาให้มันกระหน่ำมาเลย ไอ้เวร
ใช่
ปัญหาก็คือ ผมใช้มุกนี้ไม่ได้ เพราะผมเป็นคนดัตช์
แล้วผมก็พูดแบบนั้น กับคนดัตช์ด้วยกันไม่ได้
โอเค งั้นผมเอามุกกลางๆ ให้ก็ได้ นายดังก์โดนัตไม่ลงหรอก
โอเค คุณดังก์ลูกบาสลงห่วงได้ แต่ผมยังยืนยันว่าคุณดังก์โดนัตไม่ลงอยู่ดี
นี่ คุณเอาท่าไม้ตายของผมไปใช้ได้นะ
ดูท่านี้นะ ผมหันไปทางนั้น แต่ยิงไปทางนี้
- สเปซฮุก - "สเปซ" อะไรของคุณ สเปซฮุกคืออะไร
- สวัสดีครับ เป็นยังไงบ้าง - สวัสดีค่ะ ฉันสบายดี
(โซอี - นักบาสเกตบอลอาชีพ แฟนลูคัส)
ปัญหาของเขาก็คือเขาเป็นคนดีเกิน
ช่วงนี้เลยสอนเขาพูดแซะคู่แข่งอยู่
โอ้ ดีเลย
- ใช่ เอาที่ใช้ได้ที่เนเธอร์แลนด์ - ใช่
- แวนโก๊ะ ไปไกลๆ เลย - โอ้ อันนี้ชอบเลย
อันนี้เด็ดเลย
งั้นผมเปลี่ยนไปพูดอย่างอื่นดีกว่า คุณหล่อมากนะ
- ขอบคุณครับ - แต่ผมว่าผมคุณเรียบร้อยเกิน
เดี๋ยวเราจะทำให้คุณดูดุดันขึ้นอีกนิด
- โอเค - โอเคไหม
โอเค แบบนี้ค่อยเข้าท่า
- ตอนนี้คุณดูดุดันดี - คุณว่างั้นเหรอ
ใช่ ตอนนี้คุณเหมือนโซนิกเดอะเฮดจ์ฮ็อก ที่เป็นโรคโลหิตจาง
เหมือนผมเพิ่งจับได้ว่าเขา แอบมากินกะหล่ำปลีอยู่ในสวนบ้านผม
(แพทริก โค้ช)
- โค้ชคุณเหรอ - ใช่
คิดไงกับลูคัสในฐานะนักบาส
- เขาเป็นนักบาสที่เก่งมาก - มากเลยเหรอ
- เขาเก่ง - แต่มีปัญหาอยู่อย่าง
- ปัญหาอะไร - เขาแซะคู่แข่งไม่เป็น
- ใช่ครับ - ทำไมล่ะ
เพราะที่เนเธอร์แลนด์ถือว่าเป็นเทคนิคัลฟาว์ล
แค่พูดแซะคู่แข่งก็โดนจับฟาวล์เหรอ
- ใช่ๆ - คุณไม่เห็นบอกผมเลย
ถ้าผมไปเล่นทีมเดียวกับคุณ ผมจะเป็นตัวที่มีประโยชน์ไหม
สภาพร่างกายคุณถือว่าดีนะ แต่ฝีมือยังไม่ดีพอสำหรับทีมเรา
ผมยังไม่ดีพอเข้าทีมคุณเหรอ
- ไม่เลยครับ - ผมนี่แหละจะเป็นผู้เล่นที่เก่งที่สุดในทีมคุณ
มาเล่นตัวต่อตัวกับเดฟหน่อยดีกว่า เดฟอยู่ไหน นั่นไง เดฟอยู่นั่น
- เดฟ - เดฟ
- คุณอยากเล่นตัวต่อตัวกับเขาไหม - ใช่ ผมอยากเล่นตัวต่อตัวกับเดฟ
- คุณไม่ได้น่ากลัวสำหรับผมหรอก - งั้นเหรอ
ผมว่าคุณเป็นนักบาสเกตบอลที่ห่วยมาก
คุณอ่อนมาก คุณเป็นรองผมทุกอย่าง
- ผมจะขยี้คุณเหมือนขยี้แมลง - โห
พอผมจัดการคุณเสร็จ คุณจะอับอายขายหน้ามาก…
- งั้นเหรอ - คุณจะเลิกเล่นกีฬานี้ไปเลย
คะแนนจะออกมาเท่าไหร่
พอผมเล่นเสร็จนะ คะแนนจะสูงลิ่วจนนับไม่ทันเลย
เกิดอะไรขึ้น
ผมจะจัดการคุณ
ผมไม่รู้ว่า… หมอนั่นโด๊ปหนักสุดๆ เลย
ผมไม่รู้ว่าเขาไปกินอะไรมา แต่มีช่วงหนึ่งผมปิดไฟ
ตัวเขายังเรืองแสงเลย ใช่ สงสัยแอบไปเชอร์โนบิลบ่อยเกิน
ทุกคนใจดีกับผมมากจริงๆ
พวกคุณสอนสไตล์การเล่นบาสเกตบอล แบบเนเธอร์แลนด์ให้ผม
และผมขอพูดจากใจจริง ขอบคุณทุกคนมากครับ
แวนโก๊ะ ไปไกลๆ เลย
หนึ่งในสัญลักษณ์ที่โด่งดังที่สุด ของเนเธอร์แลนด์ก็คือรองเท้าไม้
ทั้งที่การแกะสลักรองเท้าไม้ เป็นประเพณีที่สืบทอดกันมากว่า 800 ปี
แต่ลุงคนนี้ดูอายุไม่เกิน 400 ปีเลย
ตอนนี้ผมอยู่กับรูลและทิม ลูกชายของเขา
พวกคุณทำรองเท้าไม้กันใช่ไหม
นี่แหละคือความเป็นดัตช์แท้ๆ ไม้ก้อนเดียว ทำเป็นรองเท้าได้หนึ่งคู่
เราก็แค่ทำรองเท้า ถ้ามีคนซื้อ ผมก็ดีใจ
ถ้าไม่มีคนซื้อ ผมก็ยังมีความสุข ไม่เป็นไร
ว้าว คุณเป็นนักธุรกิจที่แย่มากเลยนะ
ข้อดีของรองเท้าไม้คืออะไร
- ทุกวันนี้ทุกคนใส่รองเท้าพลาสติกกันหมด - ใช่
- เท้าก็จะเหงื่อออก - เท้าเปียกเหงื่อ
- เท้าก็จะเย็น - เท้าเย็น
ใส่รองเท้าไม้เล่นกีฬาไม่ได้ใช่ไหม
- ผมใส่รองเท้าไม้วิ่งได้ - วิ่งด้วยรองเท้าไม้ได้จริงเหรอ
คุณเป็นคนวิ่งเร็วไหม
ผมชอบทรงผมคุณนะ คล้ายๆ ของผมเลย
- ขอบคุณครับ - ใช่
แต่ของผมมีมากกว่านิดหน่อย
- ผมคุณหนากว่า - นิดหน่อย ใช่ครับ
- ก็จริงนะ คุณยังหนุ่มกว่าผม - ใช่ ผมอายุน้อยกว่า
แก่แล้วก็ต้องผมร่วง อีกไม่นานก็ถึงเวลาลงหลุม
ใช่ ผมรู้
เคยมีใครใช้รองเท้าเป็นอาวุธ ขว้างใส่คนอื่นบ้างไหม
- ดูเหมือนคุณเริ่มจะกังวลแล้วนะ - ครับ นั่น…
- คุณเคยใช้รองเท้าฆ่าคนไหม - ไม่เคยครับ
- แต่กำลังคิดอยู่ใช่ไหม - เปล่า
ผมว่าลูกคุณเคยคิดแน่
คุณเคยอยากใช้รองเท้าฆ่าใครไหม
ไม่เคยเลยครับ ผมไม่เคยคิดแบบนั้นเหมือนกัน
แต่ตอนนี้คุณกำลังคิดอยู่ใช่ไหมล่ะ
- ตอนนี้ก็คิดแล้วล่ะ ใช่เลย - ใช่
คุณเป็นคนพูดตรงๆ และใช้คำง่ายๆ ดี
วิถีแบบบ้านๆ ของคุณ อาจจะดีกว่าวิถีคนเมืองแบบผมก็ได้
ผมอยู่ในตึกสำนักงานสูงๆ เป็นผู้จัดการกองทุนเฮดจ์ฟันด์
ชีวิตผมเต็มไปด้วยความทุกข์และความทรมาน
แต่ถ้าเป็นหนังของฮอลล์มาร์ก ผมจะย้ายมาที่นี่ แล้วเริ่มทำรองเท้าไม้
ได้เจอผู้หญิงที่คิดว่าผมเป็นหนุ่มเนี้ยบจากในเมือง
แต่ผมกลับรู้สึกว่าวิถีชีวิตของเธอ มันเชยและบ้านนอกไปหน่อย
สุดท้ายเราก็ตกหลุมรักกัน แล้วช่วยกันทำรองเท้าไม้
(โคแนน โอไบรอันและเรเชล โยเดอร์ "ล็อก-อิน ทู คล็อกกิน")
(เร็วๆ นี้ ทางช่องฮอลล์มาร์ก)
แล้วรองเท้าก็ไฟไหม้ครอกเธอตาย
- เข้าไปกันเถอะ - โอเค
- นี่คือไม้ป็อปลาร์หนึ่งท่อน - ใช่ครับ ไม้ป็อปลาร์
จากไม้ท่อนนี้เราจะทำรองเท้าให้ผมกัน
- ใช่ครับ - ว้าว
ผมใส่รองเท้าไซซ์ยูเอส 12 หน้าเท้าแคบ
อุ้งเท้าผมไม่ค่อยโค้ง ชอบรองเท้าที่ซัพพอร์ตเพิ่มหน่อย
งานหนักเลยนะเนี่ย ไม่เป็นไรครับ เดี๋ยวเราทำรองเท้าให้
- ไม่มีปัญหา - โอเค
ตอนนี้เรากำลังทำขนาด 10.5 เซนติเมตร
- เล็กมากเลยนะ - ขนาดเด็กทารกเลย
ผมทำรองเท้าเล็กๆ แบบนี้ไว้เยอะ เพราะขายดีมาก
- คนชอบรองเท้าคู่เล็กๆ - ใช่ อเมริกาชอบรองเท้าคู่เล็กๆ
มันก็เหมือนเป็นรองเท้าที่ระลึก
- ใช่ - ใช่
- รองเท้าที่ระลึก - ใช่
มันฝรั่ง
- ตัดไม้สดๆ ให้ความรู้สึกเหมือนหั่นมันฝรั่ง - ใช่ครับ รู้สึกเหมือนมันฝรั่งจริงๆ
แล้วรู้อะไรไหม เรื่องมันฝรั่งนี่ ผมรู้ดี
แล้วถ้าทำได้เร็ว ต้นทุนก็ถูก
- ดีเลย - แล้วก็ไม่ได้ผลิตที่จีนด้วย
ใช่เลย
นี่ก็ยังเป็นสไตล์ดัตช์แท้ๆ แถมยังราคาถูกมากด้วย
ใช่ๆ
ถ่ายเอาไว้แล้วนะ โอเค เพอร์เฟกต์
ใช่
- มุกนี้คาดไม่ถึงเลยล่ะสิ - ใช่ ไม่ได้นึกเลยด้วยซ้ำ
รองเท้าสีเหลือง เป็นรองเท้าทำงานของชาวนา
ของผู้ชายจะเป็นสีเข้มเสมอ ส่วนของภรรยาจะเป็นสีอ่อน
ดีจัง
แล้วที่เนเธอร์แลนด์ ผู้หญิงตัวใหญ่มาก
ผู้หญิงตัวใหญ่กว่าผู้ชายเหรอ
- บางครั้งครับ - ใช่
ใช่ ผู้ชายคนนี้มีปัญหาใหญ่จริงๆ นะ
ลองนึกภาพว่าเขาจะจูบภรรยาสิ เขาจะทำยังไงกันนะ
ผู้ชายคนนี้มีความลับซ่อนอยู่
ใช่ๆ
โอเค
ต้องใช้เวลาปรับตัวนิดหน่อย
นี่คือปัญหา คุณหันไปนะ
สมมติว่าผมเป็นผู้ร้าย แล้วอยากย่องมาฆ่าคุณ
ดูนะ
ผมได้ยินคุณเดินมาแล้ว
- กว่าผมจะไปถึง คุณก็หนีไปไกลแล้ว - ใช่ แต่…
แบบนี้ไม่เหมาะกับนักฆ่าเลย
- เดี๋ยวสิ - แล้วถ้าเอาไว้เต้นล่ะ
ผมไม่ใช่นักเต้น คุณต่างหากที่เป็นนักเต้น เขาเต้นเก่งมาก
ใช่ ต้องใช้เวลาปรับตัวหน่อย
แต่ใช่ นี่คือรองเท้าไม้
เป็นรองเท้าที่ทำจากไม้
รูลยังไม่รู้เลยว่าผมกำลังจะทำให้ ธุรกิจรองเท้าไม้ของเขาดังเป็นพลุแตก
จนทะลุถึงชั้นบรรยากาศ
ดูนี่สิ รูล "คร็อก"
สวมสบายแบบรองเท้าไม้ หน้าตาอัปลักษณ์แบบคร็อก
- คุณชื่ออะไร - โจนาธาน
- โจนาธาน มาจากไหน - สวีเดน
โอเค สวีเดน
โอ๊ะ ขอโทษๆ คนพวกนี้คงโกรธผมกันน่าดูเลย
ผมหวังว่าแฟนผมกำลังสะกดรอยตามพวกเราอยู่นะ
อ๋อ คุณมีแฟนแล้วเหรอ
- ใช่ ผมทิ้งเธอมาขี่จักรยานเที่ยวกับคุณ - โอ้ สุดยอดเลย
โจนาธานจากสวีเดนมาขี่จักรยานเที่ยวกับผม
ทิ้งแฟนที่กำลังขี่จักรยานอยู่ให้ตามมาเอง ตอนนี้เธอไม่รู้เลยว่าคุณอยู่ไหน
สงสัยตอนนี้คงไม่มีแฟนแล้วล่ะ
ผมฟันธงได้เลยว่าตอนนี้คุณไม่มีแฟนแล้ว
- คุณเจอแฟนได้ยังไง - เจอกันในแอปครับ เดี๋ยวก็หาใหม่ได้
ว้าว โอเค คุณผู้หญิงทั้งหลาย นี่แหละคือสิ่งที่รอพวกคุณอยู่
ผมว่าผู้ชายคนนี้เป็นคนดีมาก
ถ้าไม่มีคนดังมาทำให้ไขว้เขวใช่ไหม
นั่นแหละเหตุผลสำคัญ
ใช่ ต่อให้คุณมีภรรยาและลูกสามคน
แต่ถ้าคุณเห็นเอริก เอสตราดา อยู่ฝั่งตรงข้ามถนน
บึ้ม ครอบครัวนั้นก็จบเห่ทันที
- จริง - เป็นมุกเก่าหน่อย แต่ลองไปหาดูนะ
เนเธอร์แลนด์มีบทบาทสำคัญอย่างยิ่ง ในการอำนวยความยุติธรรมระดับโลก
ตอนนี้ผมอยู่ที่กรุงเฮก เมืองหลวงด้านการบริหารของเนเธอร์แลนด์
ด้านหลังผมคือศาลยุติธรรมระหว่างประเทศ
รู้จักกันดีว่าเป็นสถานที่ที่อาชญากรระดับโลก…
(มูอัมมาร์ กัดดาฟี โจเซฟ โคนี, สโลโบดัน มิโลเชวิช)
ทรราชและฆาตกรถูกเอาผิด
พวกเขาจะถูกนำตัวขึ้นศาล แล้วเมื่อพวกเขามี…
ขอโทษครับ คุณคือโคแนน โอไบรอันใช่ไหม
- ใช่ครับ มีอะไร… - คุณต้องไปกับพวกเรา
- ผมไม่ต้องไปกับคุณ - มากับเรา
ผมไม่ต้องไปกับ… ผมไม่คิดว่าต้องไปกับพวกคุณ
- เชิญมากับพวกเราครับ เดี๋ยวนี้เลย - ไม่ มันไม่มีเหตุผลที่…
(ศาลยุติธรรมระหว่างประเทศ)
บัดนี้เราจะเข้าสู่ศาลยุติธรรมระหว่างประเทศ
คดีหมายเลข 489 ทุกประเทศทั่วโลก ฟ้องร้องโคแนน โอไบรอัน
อยู่ในความสงบ
ศาลที่เคารพ ตลอดหลายปีที่ผ่านมา จำเลย โคแนน โอไบรอัน
ได้เดินทางไปทั่วโลก ก่อความผิดสารพัด โดยอ้างว่าเป็น "การแสดงตลก"
โชคดีที่เขาโง่พอ จะบันทึกหลักฐานความผิดของตัวเองไว้ทั้งหมด
(อาร์เจนตินา ฉ้อโกงการเรียกค่าสินไหมทดแทน)
(สเปน กระทำชำเราต้นไม้)
- โอ้ พระเจ้า - ไม่นะ
(อาร์เจนตินา เคี้ยวอาหารในที่สาธารณะ)
เขาเร็วกว่าที่ผมคิดอีก
(นอร์เวย์ เด็กทำร้ายผู้ใหญ่)
(ประเทศไทย ?????)
เพื่อแก้ต่างให้ตัวเอง ผมขอพูดแบบนี้ ผมให้ความเคารพเนเธอร์แลนด์อย่างมาก
เคารพเนเธอร์แลนด์มากงั้นเหรอ
(เนเธอร์แลนด์ หน้าส้ม)
(เนเธอร์แลนด์ บุกรุกและงัดแงะ)
(เนเธอร์แลนด์ เหยียดชีส)
นายคงเป็นเอดัม เพราะนายไม่ใช่กูดา
เดี๋ยวก่อน คุณไปเอาภาพพวกนั้นมาจากไหน
เราถ่ายเมื่อชั่วโมงก่อนเองนะ ใครส่งฟุตเทจนั้นให้เขา
ทีมงานผมช่วยพวกคุณอยู่เหรอ นี่ ทุกคน
เขากลิ่นแปลกๆ นิดหน่อยนะ ว่าไหม
แย่มาก
กลิ่นเหมือนแคร์รอตเน่า
กลิ่นกำมะถันเลย
เหมือนกลิ่นปีศาจ
และสุดท้ายนี้ ศาลที่เคารพ
ผมขอเสนอความผิดที่เลวร้ายที่สุดของจำเลย…
การร้องเพลง
ร้องเพลงไม่ใช่อาชญากรรมนะ
เมื่อก่อนก็ไม่ใช่ แต่ตอนนี้ใช่แล้ว
(ออสเตรีย)
ผมหมุนตัวเหมือนจูลี แอนดรูวส์
(นอร์เวย์)
ผมกำลังมองฟยอร์ด
มีปลาแซลมอนอยู่ในทะเล
(ประเทศไทย)
(ออสเตรีย)
ว่าไงล่ะ คุณโอไบรอัน คุณมีอะไรจะแก้ต่างให้ตัวเองไหม
ท่านผู้พิพากษา ผมไม่เคยตั้งใจทำร้ายใคร หรือสร้างความแตกแยกไปทั่วโลก
ผมนึกมาตลอดว่าการร้องเพลง…
คือพรสวรรค์ที่ยิ่งใหญ่ที่สุดของผม
ผมชอบร้องเพลง ชอบร้องเสียงนุ่มๆ
ผมชอบแต่งคำคล้องจอง อย่างคำว่า "มิถุนายน" กับ "พระจันทร์"
ถ้านั่นคืออาชญากรรม ก็ให้มันเป็นอย่างนั้นเถอะ
จับผมเข้าคุก แล้วทิ้งกุญแจไปได้เลย
ในที่สุด ความยุติธรรมก็มาถึง สำหรับวายร้ายที่ไม่เคยสำนึกผิดคนนี้
แต่ก่อนหน้านั้น เขายังก่ออีกหนึ่งความผิด "ทำพรมในห้องพิจารณาคดีเปื้อน"
น่าเสียดายที่เขาหลบหนี ออกจากสถานพยาบาลจิตเวชได้
และขณะนี้ยังคงหลบหนีอยู่
(ลัดฟ้าไปหาแฟน ๆ กับโคแนน โอไบรอัน)
สวัสดีครับ โคแนน ผมคิดว่า ผมเคลียร์ใจกับฮันนาห์ได้แล้วนะครับ
ฉันคงไม่มีวันลืมที่คุณทิ้งฉันไว้
แต่หลังจากดอกไม้กับช็อกโกแลตมากมาย
ก็คงพูดได้ว่าความสัมพันธ์ของเรายังพอไปต่อได้
ขอบคุณนะ โคแนน
เดี๋ยวก่อน นั่นแคที กริฟฟินใช่หรือเปล่า
นี่มันบ้าบอสิ้นดี